Ciment cence sintimentPublicât da il crot il lunedì, maggio 05, 2008
Ducj i trê cuatri paîs dulà che o soi stât a sta e che a son tal me cûr, a àn une lôr fieste, un perdon, une sagre. Nissune di lôr e je dut câs cussì grande e biele come la fieste dal vin di Buri.
Par mandâ indenant cheste setemane al è daûr il lavôr di tante int, tant volontariât e tant timp parcè che par cjapâ su al vûl semenât.
La fieste dal vin di Buri però, di cualchi an in ca, no je plui chê di une volte. Dut al è tacât cuant che, pensant di fa ben, si è fat sparî dut il lunc splaçon di glerie cuntun biel pôc di ciment.
Lis robis a son stadis fatis cun criteri, l'architet si è inzegnât di proviodi modons, piastrelis, scjalis e banchinis. Si è metût a norme la struture par fa la grilie, si è fat un biel troi par cjaminâ lunc il Riul.
Cuant che cumò tu rivis a la fieste no son plui i barachins di une volte ma dome dai grancj tendons.
Tant ciment ma pôc sintiment.
4 coments:
-
ben o soi stat a le "Fieste dal vin" sabide passade ancje se a di al vêr o soi lat dome le dal "vecjo colegjo" le che varessin di ve vût le mostre.
No jere cussì tante int come une volte... rivât daûr de glesie ( denant dal Bar al mutilât ) e jerin si e no dôs machinis... tant che si domandavin se jere ancemo' le sagre o e jere finide le setemane prime.
In compens biei i fûcs viodûts de culinis, ( bande dal cjiscjel ) e bon al gjelato co ai mangjât.
Cumò' o scugnarai tornà In Friûl in curt par viodi al troi in bande dal Riul...mi an dite cal merte.
mandi,
-
-
-
fur_Latn fur_Latn fur_Latn fur_Latn fur_Latn fur_Latn fur_Latn fur_Latn unk fur_Latn fur_Latn fur_Latn fur_Latn bjn_Latn unk unk unk